PAGE  

	[image: image1.png]ROMANIA




Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	20 noiembrie  2014

	Nr.
	4c-27/220


AVIZ
asupra proiectului de Lege privind acceptarea Codului din 2009 pentru construcţia şi echipamentul unităţilor mobile de foraj marin(Codul MODU 2009), adoptat de Adunarea Organizaţiei Maritime Internaţionale prin Rezoluţia A.1023(26) din 2 decembrie 2009, precum şi a amendamentelor la Codul MODU 2009 adoptate de Comitetul de Siguranţă Maritimă al Organizaţiei Maritime Internaţionale prin Rezoluţia MSC.359(92) din 21 iunie 2013

În conformitate cu prevederile art.95 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu proiectul de Lege privind acceptarea Codului din 2009 pentru construcţia şi echipamentul unităţilor mobile de foraj marin(Codul MODU 2009), adoptat de Adunarea Organizaţiei Maritime Internaţionale prin Rezoluţia A.1023(26) din 2 decembrie 2009, precum şi a amendamentelor la Codul MODU 2009 adoptate de Comitetul de Siguranţă Maritimă al Organizaţiei Maritime Internaţionale prin Rezoluţia MSC.359(92) din 21 iunie 2013, trimis cu adresa nr. PL.x. 493 din 27 octombrie din 2014
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat.

 Proiectul are ca obiect acceptarea Codului din 2009 pentru construcţia şi echipamentul unităţilor  mobile de foraj marin – Codul MODU 2009, precum şi a amendamentelor la Codul MODU 2009, din perspectiva necesităţii alinierii cadrului legal naţional la normele şi exigenţele internaţionale în materie, stabilite la nivelul Organizaţiei Maritime Internaţionale (OMI). 
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru a dezbătut proiectul de lege în şedinţa din data de 19 noiembrie 2014.

În urma dezbaterilor, Comisia pentru mediu şi echilibru a hotărât, cu unanimitate de voturi, avizarea favorabilă a proiectului de Lege privind acceptarea Codului din 2009 pentru construcţia şi echipamentul unităţilor mobile de foraj marin(Codul MODU 2009), adoptat de Adunarea Organizaţiei Maritime Internaţionale prin Rezoluţia A.1023(26) din 2 decembrie 2009, precum şi a amendamentelor la Codul MODU 2009 adoptate de Comitetul de Siguranţă Maritimă al Organizaţiei Maritime Internaţionale prin Rezoluţia MSC.359(92) din 21 iunie 2013.
În raport de obiectul şi conţinutul reglementării, proiectul de lege face parte din categoria legilor ordinare. 


       PREŞEDINTE,
          
     SECRETAR,

    CARMEN ILEANA MOLDOVAN           VASILE DANIEL SUCIU

